**De ce-ai plecat...**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ce-ai plecat…

De ce-ai plecat, de ce-ai plecat!

Tăcerea e acum doar una

Puterea are de urcat,

Tu știi ! Ne răstignim întruna.

Eram așa de unul ca și luna,

Însă acum cu visul suntem duși

În versuri am rămas doar una

Și o nuntire fredonez la uși.

E mult prea simplu să-ți întreb tăcerea,

E mult mai greu să înțeleg; de ce?

E-n grabă și e aspră mângâierea

Și-atunci mă-ntreb; eu am greșit? Cu ce?

Nu te sfii să îmi vorbești în fapte

Sau dorul să nu-l lași să mă atingă,

Eu veșnicia desenez în parte

Și cerul îl ating să nu se stingă.

Mai lasă călătorul să te ducă

La malul mării care plânge

Că ea de noi ne-mbrățișați n-apucă

Să-și șteargă lacrima de sânge.

Cu arderi de dorințe pescărușii

Din marea noastră vor răpi tăcerea

Și din speranța clipei cărăbușii

Vor ridica pe piedestal durerea.

Adormi cu mine-n gândul veșniciei

Și-n cerul ce s-a-ntins la desenat

Sau du acasă flamura sfinției

Că flori de dor ți-am creionat.

Ne vor uita toți cei ce azi visează

Pe clipa de-amintiri să ne cunune

Și chiar urmașii nenăscuți urmează

Să doarmă-n amintirea din genune.

Vom fi noi întâlniții notelor înalte

Priviți de repetenții urgisiți

Cu stele desenând poeme calde

Ne vom trezi o veșnicie regăsiți.

Aidoma vom scutura uitarea

Cuvintelor în teama de păcat

Că haina armoniei cu visarea

De-un verde infinit nu s-a uscat.